open-index/open-wikipedia-markdown huggingface dataset:
Kľak (vrch v Spišsko-gemerskom krase)

**Kľak** () je najvyšší vrch v Spišsko-gemerskom krase, krajinnom celku Slovenského rudohoria. Leží približne  severne od Tisovca.

## Poloha
Nachádza sa v juhozápadnej časti Spišsko-gemerského krasu, v geomorfologickom podcelku Muránska planina. Leží v Banskobystrickom kraji, v okrese Revúca a na katastrálnom území obce Muráň, severnou časťou však zasahuje na územie obce Závadka nad Hronom v okrese Brezno. Najbližšími sídlami sú juhovýchodne situovaný Muráň a Muránska Lehota, južne leží Tisovec, západne Pohronská Polhora a severne Závadka nad Hronom, Heľpa a Pohorelá. Vrch leží v Národnom parku Muránska planina a bralnaté severné úbočia masívu sú súčasťou národnej prírodnej rezervácie Veľká Stožka.

## Opis
Kľak leží v najvyššej oblasti náhornej plošiny na západe strednej časti Muránskej planiny. Severne sa nachádza Rácovo (), Vasilov (), Černákov vrch () a Čierny vrch (), západne Slatvinské (), Skalka (), Veľká () a Malá Smrekovica (), Javorinka (), Fabova hoľa (), Malá () a Veľká Stožka (), južne Vysoký vrch (), Hajnáš (), Ostrica () a Vrbiarka () a východne Pavelková (), Cigánka (), Veľký Cigán () a Lopušná (). Voda zo severných svahov odteká potokom Nehovo do Hronca v povodí Hrona, vodu z južných častí odvádza Hrdzavý potok do rieky Muráň. Na vrchol nevedie značená turistická trasa. 

### Geológia
Geologicky je vrch tvorený miocénnym tzv. tisoveckým dioritom, ktorý preráža cez svetlé strednotriasové vápence wettersteinského typu. Práve odolnosť relatívne mladšieho dioritu mala za následok, že horniny viac odolávali erózii a tvoria dnes najvyššie položené partie Muránskej planiny.

### Výhľady
Rozsiahly vrchol je zalesnený a výhľad poskytujú malé lúky na okrajoch vrcholovej plošiny bez porastu. Vďaka značnej nadmorskej výške sú pozorovateľné mnohé okolité vrchy Spišsko-gemerského krasu a Veporských vrchov, no tiež Nízke Tatry, Stolické vrchy, Revúcka vrchovina, Poľana, no pri vhodných podmienkach i Vysoké Tatry.

## Prístup
Na Kľak nevedú turistické chodníky, južným svahom ho traverzuje Rudná magistrála. Okolie je prístupné:

* po  červeno značenej Rudnej magistrále:
** od západu zo Zbojskej cez sedlo Burda
** od juhovýchodu z Muráňa cez rázc. Studňa na Muránskej planine
* po  žltej značke z Muráňa cez Nižnú Kľakovú, odtiaľ lesom
* po  modrej značke zo Závadky cez Stožky a Nižnú Kľakovú

## Referencie

## Pozri aj
* Spišsko-gemerský kras
* Muránska planina 
* NPR Veľká Stožka
* Národný park Muránska planina
* Zoznam vrcholov v Spišsko-gemerskom krase

## Iné projekty

## Externé odkazy
* Poloha na turistickej mape

Kategória:Vrchy v Spišsko-gemerskom krase
Kategória:Vrchy v Muránskej planine
Kategória:Tisícovky na Slovensku
Kategória:Vrchy v okrese Revúca
Kategória:Muráň (obec)
Raptorex

**Raptorex** („kráľ lupičov“) bol pomerne malý tyranosauroidný teropódny dinosaurus, ktorý žil na území dnešnej Číny (súvrstvie I-sien (Yixian)) v období spodnej kriedy (asi pred 125 miliónmi rokov). Tento dávny predok známeho tyranosaura bol len asi 2,5 až 3 metre dlhý a vážil okolo 65 až 70 kilogramov. Zaujímavé je, že ide takmer o presnú zmenšeninu veľkého tyranosaura, dokonca aj s proporcionálne zakrpatenými prednými končatinami.

thumb|left|Veľkostné porovnanie Raptorexa s človekom
thumb|left|Ilustrácia lebky Raptorexa 
Bol opísaný americkým paleontológom Paulom Serenom v roku 2009 ako jediný druh tohto rodu **Raptorex kriegsteini**. Druhové meno je stanovené na počesť Romana Kriegsteina, ktorý prežil holokaust. Jeho syn Henry Kriegstein daroval fosíliu dinosaura, zakúpenú na čiernom trhu, Univerzite v Chicagu k preštudovaniu. Následne sa má vrátiť do Číny.

Raptorex vykazuje rovnaký základný telesný plán, ako veľké tyranosauridy z vrchnej kriedy. Má malé predné končatiny, robustne stavanú lebku a dlhé nohy na rýchly beh. Tento fakt je v rozpore s podobou iných bazálnych (primitívnych) tyranosauridov, napríklad rodom Dilong, s dlhými prednými končatinami a menej robustnou lebkou. Holotyp, označený LHPV 18, bol dlhý asi 2,5 metra a zomrel v šiestom roku života.

## Totožnosť
V októbri roku 2010 bola vznesená domnienka, že raptorex môže byť v skutočnosti len mláďaťom veľkého tyranosaurida rodu Tarbosaurus. V tom prípade by musel byť prehodnotený jeho geologický vek, a to znížilo vek asi na 70 miliónov rokov. S týmto záverom však mnohí paleontológovia nesúhlasia. Vedecká štúdia z júna roku 2011 tento záver podporuje - Raptorex má byť skutočne len mláďaťom obrieho Tarbosaura.

## Referencie
* 

Kategória:Kriedové dinosaury
Kategória:Dinosaury z Ázie
Kategória:Tyrannosauroidea
Place des Abbesses

thumb|Place des Abbesses v zime
**Place des Abbesses** (*Námestie opátok*) je námestie v Paríži. Nachádza sa v 18. obvode na Montmartri.

## Poloha
Na *Place des Abbesses* vedú ulice Rue des Abbesses, ktorá tvorí jeho južnú hranicu, *Rue Yvonne-Le-Tac* a *Rue La Vieuville*. Súčasťou námestia je aj Square Jehan-Rictus.

## Dejiny
Námestie sa pôvodne menovalo *Place de l'Abbaye* (námestie Opátstva) podľa opátstva Montmartre, ktoré tu bolo založené v roku 1134. Námestie sa nachádzalo v bývalej obci Montmartre, ktorá bola v roku 1860 pripojená k Parížu. 26. februára 1867 získalo dnešný názov podľa ulice *Rue des Abbesses*, ktorej meno pochádza od rovnakého ženského kláštora.

## Významné stavby
Na námestí je vstup do stanice metra Abbesses, ktorý je od roku 1978 chránený ako historická pamiatka. Južne leží kostol Saint-Jean-de-Montmartre.

## Iné projekty

## Externé odkazy
* Námestie na stránkach Paříža 

## Zdroj

Abbesses
Kategória:Montmartre
British Phonographic Industry

**British Phonographic Industry** (**BPI**) je britská nezisková organizácia, reprezentujúca záujmy hudobného priemyslu. Organizácia bola založená v roku 1973 a sídli v Londýne. Hlavnou činnosťou BPI je reprezentovanie producentov a boj proti pirátstvu.

BPI je členom organizácie IFPI, ktorá združuje a reprezentuje celosvetový hudobný priemysel.

## Certifikácie

## Referencie

## Externé odkazy
* British Phonographic Industry, The

Kategória:Asociácie hudobného priemyslu
Kategória:Neziskové organizácie
Kategória:Hudba v Spojenom kráľovstve
Kategória:UK Charts
Place Vendôme

**Place Vendôme** (*Námestie Vendôme*), pôvodne *Place Louis le Grand* (Námestie Ľudovíta Veľkého) je jedno z kráľovských námestí v Paríži, obdĺžnik so skosenými rohmi s rozmermi 213 x . Vzniklo v rokoch 1685 – 1699 na prianie kráľa Ľudovíta XIV. podľa plánov architekta J. Hardouin-Mansarta.
## Opis
Place Vendôme je veľkolepé obdĺžnikové námestie v 1. obvode medzi Jardin des Tuileries a Operou, kde je i najbližšia stanica metra. Jeho osou prechádza jediná ulica (Rue de la Paix) a uprostred stojí Colonne Vendôme, pôvodne z roku 1810. Fasády domov okolo námestia majú jednotný architektonický vzhľad, ktorý sa zachoval v takmer neporušenej podobe. V posledných rokoch bolo pod námestím vybudované podzemné parkovisko, takže z neho zmizli parkujúce autá.

### Dôležité stavby

* Colonne Vendôme, bronzový víťazný stĺp cisára Napoleona I. postavený podľa vzoru víťazného stĺpa cisára Trajána v Ríme. Stojí na mieste jazdeckej sochy kráľa Ľudovíta XIV. zbúranej v roku 1792. Stĺp je  vysoký a má zhruba  v priemere, na vrchole je socha Napoleona a po obvode sa vinie bronzový reliéf o dĺžke , kde sú na 425 bronzových tabuliach znázornené Napoleonove bitky a víťazstva v roku 1805. Vnútrom vedie točité schodište hore na plošinu. Stĺp bol zbúraný v roku 1871 za Parížskej komúny a obnovený v roku 1873.
* V dome č. 12 zomrel v roku 1849 Fryderyk Chopin.
* V dome č. 13 sídli Ministerstvo spravodlivosti, pod jedným z okien v prízemí je umiestnený mramorový meter z roku 1795.
* V dome č. 15 je slávny hotel Ritz.
* V dome č. 16 predvádzal od roku 1778 lekár Mesmer ukážky hypnózy.
* Dom č. 23 si dal postaviť škótsky finančník John Law, ktorého rozsiahle podvody pri zavádzaní papierových peňazí spôsobili v  roku 1720 štátny bankrot.

## Pozri aj
* Ľudovít XIV.

## Literatúra
* Václav Fiala, Umělecká Paříž, Praha, Lidové noviny 2002, ISBN 80-7106-418-1, s. 162 – 163
* Danielle Chadych, Le Marais. Évolution d'un pyasage urbain, Paris, Parigramme 2005, ISBN 2-84096-188-1, s. 476 – 509

## Iné projekty

## Externé odkazy
* "Colonne de Vendôme" 
* "Place Vendôme - Paris

## Zdroj

Vendôme
Kategória:Barokové stavby v Paríži
Square Jehan-Rictus

thumb|Square Jehan-Rictus
**Square Jehan-Rictus** je square v Paríži v 18. obvode na námestí Place des Abbesses.

## Dejiny
Square bolo založené v roku 1936 a nesie meno francúzskeho básnika Gabriela Randona de Saint-Amand (1867 – 1933) nazývaného Jehan-Rictus. Park bol modernizovaný v rok 1994. Rozkladá sa na ploche  na mieste budovy, kde od roku 1837 sídlila radnica bývalej obce Montmartre a po jej pripojení k Paríži v roku 1860 radnica 18. obvodu. V roku 1892 bola radnica presunutá na svooje súčasné miesto na námestí Place Jules-Joffrin.

## Vybavenie
V parku sú vysadené čerešne, palmy, ovocné stromy a zhluky kríkov (tavolníky, vavríny ai.), platany, živé ploty z hrabov, botanická zbierka ruží a záhrada liečivých rastlín obklopená pergolou s fontánou uprostred.

V roku 2000 tu bolo inštalované umelecké dielo Le mur des je t'aime, pomník venovaný láske.

## Referencie


## Iné projekty

## Zdroj

Kategória:Parížske parky a voľné priestranstvá
Jehan-Rictus
Kategória:Montmartre
Kalamár

náhľad|Sklenený kalamár a plniace pero
**Kalamár** je nádobka na atrament. Väčšinou vyrobený zo skla, porcelánu, striebra, mosadze alebo cínu. Kalamár má zvyčajne otočný alebo skrutkovací vrchnák, aby sa zabránilo znečisteniu, odparovaniu, náhodnému uvoľneniu a nadmernému vystaveniu atramentu vzduchu a jeho následnému vysychaniu. Súčasťou niektorých kalamárov bola aj nádobka na piesok či iný sypký materiál, ktorým sa vysušoval prebytočný atrament aby sa zabránilo vzniku škvŕn. Piesok sa po usušení mohol opäť recyklovať.

Osoba používajúca atramentové pero, štetec alebo brko ho namáčala do kalamára, ktorý bol zdrojom atramentu. Z kalamára bolo možné naplniť aj plniace pero, ktoré potom nebolo pri písaní potrebné opakovane namáčať.

## Referencie

## Iné projekty

Kategória:Písacie potreby
Akatistník

**Akatistník** alebo **akafistník** je bohoslužobná kniha, ktorá obsahuje rôzne akatisty. Používa sa v gréckokatolíckej a pravoslávnej cirkvi.

## Pozri aj
* Akatist

Kategória:Gréckokatolícka cirkev
Kategória:Liturgia
Luppa

**Luppa** môže byť:

* obec v Nemecku:
** v okrese Budyšín (Bautzen), pozri Luppa (Radibor)
** v okrese Wermsdorf, pozri Luppa (Wermsdorf)
Ourcq

thumb|Ourcq v Lizy-sur-Ourcq
**Ourcq** je rieka vo Francúzsku v Parížskej panve. Cez vodné kanály je spojená s riekou Seinou.

## Priebeh toku
Rieka pramení pri obci Courmont v departemente Aisne, v regióne Pikardia, preteká departementom Oise a po takmer  tvorí pri obci Mary-sur-Marne v departemente Seine-et-Marne pravobrežný prietok rieky Marny. Rieka preteká cez tri departementy (Aisne, Oise a Mary-sur-Marne) a 36 obcí.

## Využitie
Väčšina jej vody je odvádzaná vodným kanálom Ourcq s dĺžkou  až do Paríža, kde je cez ďalšie kanály prepojená so Seinou. Kanály boli postavené v 19. storočí ako prívod pitnej vody do Paríža a zároveň pre vodnú dopravu.

## Externé odkazy
Štatistické údaje o rieke
 
## Zdroj

Kategória:Rieky vo Francúzsku
Square du Temple

**Square du Temple** je square v Paríži v 3. obvode. Je jedným z 24 námestí, ktoré realizoval Jean-Charles Alphand počas prestavby Paríža za prefekta baróna Haussmanna. Námestie bolo pomenované po sídle templárov na ktorého mieste sa rozkladá. Jeho rozloha je .

## Poloha
Square, ktoré sa nachádza v priestore bývalé templárskej komendy, vymedzujú ulice Rue de Bretagne na jihu, Rue Eugène Spuller na východe, Rue Perrée na severe a Rue du Temple na západe.

## Vybavenie
V záhrade rastie 71 stromov a celkovo 191 druhov rastlín vrátane mnohých exotických druhov, ako napríklad lieska turecká, ginko dvojlaločné, sofora japonská, gledíčia trojtŕňová, lapina jasanolistá, jaseňovec metlinatý, céder.

V záhrade stojí hudobný altánok postavený v roku 1900, detské ihrisko, fontány a jazierko s umelým vodopádom. Mreža okolo parku navrhol architekt Gabriel-Jean-Antoine Davioud.

K výzdobe patria i dve sochy. Prvá je básnika Pierra Jeana de Bérangera, ktorý žil v neďalekej ulici, neskôr pomenovanej po ňom (Rue Béranger). Ide už o druhú jeho sochu. Pôvodná bronzová z roku 1855 bola zničená v roku 1942. Tá bola nahradená v roku 1953 dnešnou kamennou sochou. Ďalšia socha je busta na podstavci venovaná skladateľovi B. Wilhelmovi (1781 – 1842).

26. októbra 2007 bol uprostred trávnika odhalený pomník, na ktorom sú mená a vek židovských detí od 2 mesiacov do šesť rokov z 3. okresu, ktoré boli v rokoch 1942 – 1944 deportované a usmrtené v Osvienčime.

## Iné projekty

## Externé odkazy
* Square na stránkach Paríža 

## Zdroj
* 
* 

Kategória:Parížske parky a voľné priestranstvá
Temple
Kategória:Le Marais
Square Louis-XVI

thumb|Square Louis-XVI

**Square Louis-XVI** je square v Paríži v 8. obvode. Jeho rozloha je .

Priestranstvo bolo pomenované po francúzskom kráľovi Ľudovítovi XVI. Uprostred stojí Chapelle expiatoire (Kaplnka zmierenia) v ktorej boli po poprave pochovaní Ľudovít XVI. a Mária Antoinetta. Námestie vzniklo na mieste bývalého cintoríne Madeleine v roku 1865.

## Zdroj

Kategória:Parížske parky a voľné priestranstvá
Louis-XVI
Roubaix

**Roubaix** [] (holandsky Robaais) je francúzske mesto v departemente Nord, región Hauts-de-France, neďaleko hraníc s Belgickom. V minulosti bolo známe svojim textilným priemyslom. Napriek jeho útlmu je mesto dôležitým vzdelávacím centrom pre odborníkov v tomto odvetví.

Spolu s Lille, Villeneuve-d’Ascq a Tourcoing tvorí aglomeráciu s približne miliónom obyvateľov a je súčasťou *Métropole Européenne de Lille*. Roubaix samotné má   obyvateľov (2013), ktorí sa nazývajú *Roubaisiens*.

## Dejiny
Roubaix je prvý raz uvedený na mape v roku 863 ako *Robacum*. V tom čase patrilo malé mesto biskupstvu v Tournai. Jeho pôvod však siaha až do rímskeho obdobia, kedy bolo centrom viacerých malých sídiel. 

Roubaix rástol najmä v 15. storočí za vlády Pierra de Roubaix. Jeho dejiny sú úzko spojené s dynastiou Burgundovcov a Flámskom. 

Po skončení vlády Roubaixovcov v 16. storočí sa sobášmi menili majitelia, ale mesto stále zostávalo predmetom najmä flámskeho záujmu. 

Základy hospodárskeho úspechu položil burgundský vojvoda Karol Smelý v roku 1469 udelením práva na textilnú výrobu a obchod s textilom. V 19. storočí získalo mesto zásluhou veľkého rozmachu textilného priemyslu prezývky "Manchester severu" a "mesto tisícky komínov". Počet obyvateľov v tomto období vzrástol pätnásťnásobne z 8 091 obyvateľov v roku 1800 na 124 000 v roku 1900. Potvrdením postavenia mesta v textilnom priemysle bolo v roku 1911 organizovanie medzinárodnej výstavy textilného priemyslu a umiestnenie burzy vlny v meste (dnes v Austrálii). 

## Osobnosti mesta
* Maurice Nédoncelle (* 1905 – † 1976), teológ a filozof
* Bernard Arnault (* 1949), podnikateľ a miliardár
* Martial Mbandjock (* 1985), atlét – šprintér

## Partnerské mestá
*  Bradford, Anglicko, Spojené kráľovstvo, 1969
*  Mönchengladbach, Nemecko, 1969
*  Verviers, Belgicko, 1969
*  Skopje, Severné Macedónsko, 1973
*  Prato, Taliansko, 1981
*  Sosnowiec, Poľsko, 1993
*  Covilhã, Portugalsko, 2000
*  Bouira, Alžírsko, 2003

## Literatúra
* Philippe Waret und Jean-Pierre Popelier: *Roubaix de A à Z*. Alain Sutton, Saint-Cyr-sur-Loire, 2006, ISBN 2-84910-459-0
* Michel David (u.&nbsp;a.): *Roubaix: cinquante ans de transformations urbaines et de mutations sociales*. Presses Universitaires du Septentrion, Villeneuve d'Ascq, 2006, ISBN 2-85939-926-7

## Iné projekty

## Externé odkazy
* Oficiálna stránka 
* Dejiny mesta 
* Stránka turistického centra o Roubaix    

## Zdroj


Kategória:Mestá v regióne Hauts-de-France
Kategória:Obce v departemente Nord
Šaľa 1

**Šaľa 1** alebo **šaliansky neandertálec** je nález neandertálca od Šale (pri Váhu).

## Nálezisko a objav
Kosť našiel v roku 1961 Jozef Syrový, vojak základnej služby, v štrku na pravom brehu Váhu asi 4,5 km južne od šalianskeho mosta ako vybagrovanú z riečneho štrku (nález nevykazuje znaky dlhšieho prenášania vodou, takže pôvodné uloženie nebolo vzdialené od miesta nálezu). Často sa mylne uvádza, že lebku našiel rybár, pán V. Čerňanský.

## Opis nálezu
Nález je tvorený tmavohnedou až čiernou čelovou kosťou dospelej ženy, ktorá mala 20 – 40 rokov.  Ako píše Thurzo 1998 o náleze: *Typickými znakmi sú čiastočne klenuté čelo a neprerušovaný nadočnicový val s miernym postorbitálnym zúžením. Oválna jamka nad okrajom pravej očnice naznačuje prežitý úraz alebo poranenie.*

## Datovanie a zaradenie
Priame datovanie nálezu nie je k dispozícii. Wood 2011 uvádza, že podľa biostratigrafie asi (spolu s nálezom Šaľa 2) pochádza z posledného interglaciálu (t. j. riss-würm, čiže by to bol protoneandertálec), ale Wolpoff 1999 ho uvádza ako nález z würmu a podobne Thurzo 1998 ho radí medzi klasických neandertálcov (čo je uňho obdobie 80 – 40 000 BP). Inak sa v (najmä staršej) literatúre zaraďuje aj ako prechodný neandertálec či protosapient.

## Pozri aj
*Šaľa 2

## Referencie
*Thurzo, M.: *Evolúcia človeka*, 1998
*Wood, B.: *Wiley-Blackwell Encyclopedia of Human Evolution*, 2011
*Wolpoff, M.: *Paleoanthropology*, 1999
*https://web.archive.org/web/20040120120421/http://www.inzine.sk/article.asp?art=9659

Kategória:Archeologické nálezy na Slovensku
Kategória:Homo
Šaľa 2

**Šaľa 2** je nález neandertálca zo Šale.

Ako píše Thurzo 1998 je to *ľavá polovica hnedočiernej kalvy (čelová kosť a temenná kosť) so zachovaným čelovým švom. Temenná kosť pochádza z júla 1993, ľavá polovica čelovej kosti z decembra 1995, obe sa našli na tom istom mieste (Cigánska pažiť nad lodenicou) a nepochybne patria tomu istému jedincovi. Nález pripomína Šaľu 1, nadočnicový val však viac vyčnieva dopredu a čelo viac ubieha dozadu, ide azda o mužského jedinca veku maturus (sutura coronalis je obliterovaná, sutura lambdoidea je ešte otvorená). Na povrchu nie sú stopy po dlhšom transporte vo vodnom prostredí.*

Priame datovanie nálezu nie je k dispozícii. Wood 2011 uvádza, že podľa biostratigrafie asi (spolu s nálezom Šaľa 1) pochádza z posledného interglaciálu (t. j. riss-würm, čiže by to bol protoneandertálec), ale Thurzo 1998 ho radí medzi klasických neandertálcov (čo je uňho obdobie 80 – 40 000 BP).

## Pozri aj
*Šaľa 1

## Referencie
*Thurzo, M.: *Evolúcia človeka*, 1998
*Wood, B.: *Wiley-Blackwell Encyclopedia of Human Evolution*, 2011

Kategória:Archeologické nálezy na Slovensku
Kategória:Homo
Pont du Carrousel

náhľad|upright=1.2|Pont du Carrousel
**Pont du Carrousel** (*Most Karusel*) je cestný most cez rieku Seinu v Paríži. Spojuje 1. obvod na pravom brehu a 7. obvod na ľavom. Bol vystavaný v rokoch 1935 – 1939.

## Dejiny
náhľad|vľavo|Pont du Carrousel v 19. storočí
Súčasnému mostu predchádzala staršia stavba. Na tomto mieste vznikol najprv *Pont des Saints-Pères* (*Most svätých otcov*), podľa rovnomennej ulice na ľavom brehu, ale pri svojom otvorení v roku 1834 ho kráľ Ľudovít Filip pomenoval na *Pont du Carrousel*. Jeho názov rovnako znel určitý čas *Pont du Louvre* podľa paláca Louvre na pravom brehu. Dnešný názov je odvodený od námestia *[[Place du Carrousel]]* pred Louvrom, ale termín pochádza pôvodne z vojenského prostredia. Karusel znamenal krátke predstavenie s hudbou, pri ktorom vojaci predvádzali svoje jazdecké schopnosti.

Koncesiu k výstavbe súkromného mostu vydal panovník v roku 1831. Architektom mostu bol Antoine-Rémy Polonceau, ktorý navrhol stavbu z dreva a kovaného železa. Most bol otvorený 30. októbra 1834. Mal tri oblúky, celkovú dĺžku 169,5 metrov a šírku 11,85 metrov.

V roku 1850 kúpilo most mesto Paríž za 1 766 656 frankov. V roku 1883 bol most na pol roka uzavretý, aby mohli byť vymenené poškodené drevené a kovové časti. V roku 1906 bola drevená paluba nahradená kovovou. Aj cez tieto opravy zostal most príliš úzky a pre dopravu nebezpečný. V roku 1930 bolo navyše konštatované, že jeho výška je nedostatočná pre riečnu dopravu. Bolo preto rozhodnuté most zbúrať a o niečo ďalej po prúde postaviť nový.

Stavebné práce boli povolené Štátnou radou 26. augusta 1933 a zahájené 23. mája 1935. Stavba bola dokončená roku 1939 a potom bol pôvodný most strhnutý.

## Udalosť
náhľad|Seine Statue (Louis Petitot) on Pont du Carrousel
1. mája 1995 bol Maročan Brahim Bouarram (1965 – 1995) zhodený do Seiny skupinou skinheadov vracajúcich sa z manifestácie Národného frontu. Hlavný obžalovaný bol v roku 1998 odsúdený k osemročnému väzeniu.

V roku 2003 na moste parížsky starosta Bertrand Delanoë odhalil pamätnú tabuľu na pamiatku všetkým obetiam rasizmu.

## Architektúra
Architekti sa snažili rešpektovať vzhľad pôvodného mosta. Železobetónový most má preto tiež tri oblúky a je 168 metrov dlhý a široký 33 metrov. Je vyzdobený alegorickými sochami, ktorých autorom je Louis Petitot. Symbolizujú Hojnosť, Priemysel, rieku Seinu a mesto Paríž, ktoré stáli úž na predchádzajúcom moste.

## Iné projekty

## Externé odkazy
* Most na stránkach Paríža 
* Dejiny mostu Structurae
* Dejiny pôvodného mostu na Structurae

## Zdroj

Carrousel
Kategória:1. obvod (Paríž)
Kategória:7. obvod (Paríž)
Kategória:Oblúkové mosty
Kategória:Betónové mosty
Vetroplach

**Vetroplach** je slovenská indie popová skupina, ktorá vznikla v roku 2002 v Bratislave. Dodnes hrá v nezmenenej zostave Jozef V. (spev, basgitara), Čunďo (bicie), Veslo (klávesy) a Tomky (gitara). Vetroplach vydal tri albumy: *Ak vás omrzeli jednofarebné šarkany* (2004), *Unisex* (2006) a *Maličkosti* (2009).

## História
### Začiatky
Už v čase vzniku mali všetci štyria členovia skúsenosti z hudobných skupín rôzneho druhu a žánru. Spojil ich spoločný záujem robiť kvalitnú gitarovú indie-popovú hudbu, no predovšetkým hrať ju naživo. Na začiatku kariéry skupina skúšala striedavo v garáži na Mlynských Nivách a v pivnici v Devíne. Prvý koncert Vetroplach odohral 1. mája 2002 na basketbalovom ihrisku pri FTVŠ UK v Bratislave. Postupne Vetroplach obehol všetky vtedy fungujúce bratislavské kluby a predstavil sa aj na svojom prvom letnom festivale Letofest v Sabinove. Prvé tzv. Malokarpatské turné Vetroplach odohral v zime roku 2003 so skupinou Malevil a Noisecut. Postupne obchádzal hudobné kluby, beánie a festivaly v rôznych slovenských a moravských mestách, s rôznymi spriaznenými skupinami (Čisté tvary, Sinker, Živé kvety, Cliché).

### Debut: Ak vás omrzeli jednofarebné šarkany (2004)
V  apríli roku 2004 kapela na vlastné prekvapenie vyhrala autorskú súťaž Coca-Cola PopStar, vďaka čomu získala zmluvu s vydavateľstvom Sony music a vydala svoj debut Ak vás omrzeli jednofarebné šarkany. Z neho sa v rádiách najviac uchytil singel Tak to ide každý deň. Originálny videoklip k tejto pesničke od režiséra Roba Švedu vyhral hudobnú hitparádu na STV. Kapela obišla Slovensko, vystúpila na najvýznamnejších letných festivaloch (Pohoda, Hodokvas, Žákovic Open, Okey leto) a koncertovala dokonca v Holandsku a vo Švédsku.

### Unisex (2006)
Komerčne najúspešnejším bol druhý album *Unisex* (2006) so singlami Poďte k nám, Tancuj tancuj, Smej sa!, či Láka ma svet. Album vydala spoločnost EMI, produkoval ho Tomáš Sloboda a nahrávaný bol v štúdiu Lúky. Single Tancuj tancuj a Smej sa! sa niekoľko mesiacov držali v prvej 50-tke hranosti slovenských rádií. Video k Tancuj tancuj bodovalo v TV hitparádach a bolo odvysielané aj na MTV. Kapela absolvovala turné s kapelou Hex, neskôr samostatné turné po slovenských kluboch (Vetroplach Cliché tour_FM) a odohrala množstvo letných festivalov.

### Maličkosti (2009)
Po ročnej koncertnej pauze v roku 2008 vyšiel v roku 2009 tretí album Maličkosti. Vznikol v štúdiu Lavasound, produkoval ho Marek Rakovický. Nahrávka zaznamenala priaznivé recenzie a Vetroplach získal tri nominácie na Radio Head Awards 2009, pričom získal sošku za singel roka – Ty mi budeš rozumieť. Album podporila kapela turné s kapelou Hudba z Marsu.

## Externé odkazy
* Oficiálna webstránka
* Oficiálna webstránka na Facebooku

Kategória:Slovenské hudobné skupiny
Kategória:Hudobné skupiny z 2002
Summer of ’69

„**Summer of ’69**“ je skladba kanadského hudobníka Bryana Adamsa z jeho štúdiového albumu *[[Reckless]]* z roku 1984. Skladbu napísali Adams a Jim Vallance, ktorý je dlhoročným partnerom Adamsa ako textár. Skladbu produkovali Adams a Bob Clearmountain. Bola vydaná v júni 1985 vydavateľstvom A&M Records, ako štvrtý singel z albumu. Ako väčšina Adamsových skladieb, aj „Summer of ’69“ je rocková skladba s rýchlym tempom. Podľa Adamsa je číslo 69 použité ako odkaz na sex, a nie na rok 1969; Adamsov textár Jim Vallance však s tým nesúhlasí a tvrdí, že to nemá nič spoločné so sexuálnou polohou.

Skladba bola vydaná s dvomi skladbami na B-strane; „Kids Wanna Rock“ a „The Best Was Yet to Come“. Skladba „Summer of ’69“ si získala pozitívne hodnotenia hudobných kritikov. Mala silný vplyv v medzinárodných hudobných rebríčkoch, pričom jej najvyššia pozícia bola 4. miesto v holandskom rebríčku Dutch Top 40 a najnižšia pozícia bola 62. miesto v nemeckom rebríčku Media Control Charts. Skladba bola podporená hudobným videom, ktoré natočil Steve Barron. Video obsahuje Adamsa a jeho sprievodnú skupinu v rôznych situáciách vrátane úteku pred políciou. V roku 1985 bol videoklip nominovaný na MTV Video Music Awards v kategórii Best Male Video.

## Zoznam skladieb
*Všetky skladby napísali Bryan Adams a Jim Vallance.

## Zostava
*Bryan Adams – Rytmická gitara, spev
*Keith Scott – Sólová gitara
*Dave Taylor – Basová gitara	
*Pat Steward – Bicie
*Tommy Mandel – Klávesy
*Bruce Paulen – Sprievodný spev

## Rebríčky

### Pozície v rebríčkoch

### Koncoročné pozície v rebríčkoch

## Referencie

Kategória:Piesne z 1984
Kategória:Single z 1985
Kategória:Piesne Bryana Adamsa
Place de l’Alma

náhľad|Place de l’Alma
**Place de l’Alma** (*Almské námestie*) je námestie v Paríži. Nachádza sa na rozmedzí 8. obvodu a 16. obvodu. Názov má podľa susedného Pont de l’Alma, ktorý bol pomenovaný po bitke pri rieke Alma. Námestie bolo zriadené dekrétom 6. marca 1858.

## Poloha
Okrúhle námestie sa rozkladá na hraniciach 8. a 16. obvodu na pravom brehu rieky Seiny a vedú naň ulice Avenue de New-York, Avenue du Président-Wilson, Avenue George-V, Avenue Montaigne a Cours Albert I. Z juhu sa naň pripája Pont de l’Alma.

## Významné stavby
Najznámejším objektom na námestí je *Flamme de la Liberté* (Plameň Slobody). Je to replika pochodne, ktorú drží Socha slobody. Toto dielo venoval mestu Paríž v roku 1989 newyorský denník Herald Tribune a bolo umiestnené medzi námestie a most pri vjazde do tunelu, kde 31. augusta 1997 pri autonehode zomrela princezná Diana. Plameň od tej doby slúži ako neoficiálny princeznin pamätník.

V dome č. 3 na rohu *Avenue du Président-Wilson* je kaviareň *Yacht Club français*, ktorú vlastnil fotograf Eugène Druet (1867 – 1916), a ktorú opustil v roku 1903 keď si otvoril umeleckú galériu v ulici Rue du Faubourg-Saint-Honoré č. 114.

## Iné projekty

## Externé odkazy
* Námestie na stránkach Paríža 

## Zdroj

Alma
Alma
Pásli ovce valasi

***Pásli ovce valasi*** je česko-slovenský animovaný seriál, ktorý zobrazuje príhody dvoch valachov Maťka a Kubka. Seriál vznikol na námet Marianny Grznárovej, ktorá k nemu napísala aj scenár. V roku 1977 napísala knihu Maťko a Kubko, ktorá bola prepisom seriálového scenára. Seriál bol vyrobený v roku 1972 a nahovoril ho Jozef Kroner.

## Časti
# „Ako Kubko s Maťkom vlkovi kožuch vyprášili“
# „Ako Kubko s Maťkom učili kukučku kukať“
# „Ako Kubkovi a Maťkovi do koliby udrel hrom“
# „Ako Kubka s Maťkom clivota prepadla“
# „Ako Kubko a Maťko vatru preskakovali“
# „Ako Kubko s Maťkom búrku napásli“
# „Ako sa Kubko a Maťko s medveďom skamarátili“
# „Ako sa Kubko s Maťkom pochytili za pasy“
# „Ako sa Kubko s Maťkom do popuku slaniny najedli“
# „Ako Kubko a Maťko hrali na fujare“
# „Ako sa Kubko a Maťko dali na zboj“
# „Ako Kubko a Maťko naučili vílu ovečky dojiť“
# „Ako Kubko s Maťkom našli poklad na Jána“

## Tvorcovia seriálu
* réžia: Ladislav Čapek
* námet: Marianna Grznárová 
* scenár: Marianna Grznárová, Ladislav Čapek
* kamera: Eva Kargerová, Jaroslava Zimová
* hudba: Jaroslav Celba
* výtvarné návrhy: Ladislav Čapek
* animácia: Květa Frankenbergerová, Miroslav Walter, Olga Šišková, Věra Kudrnová, Zdenka Skřípková, Mirko Kačena, Irena Jandová, Bohumil Šejda, Antonín Bureš
* dramaturgia: Anna Minichová
* strih: Zdena Navrátilová
* zvuk: Benjamin Astrug
* vedúci výroby: Alena Štantejská
* rozprávač: Jozef Kroner

## Referencie

## Externé odkazy
* 
* 
* 

Kategória:Detské filmy a seriály
Kategória:Česko-slovenské kreslené seriály
Kategória:Marianna Grznárová
Kategória:Večerníčky
Viaduc d’Austerlitz

thumb| Viaduc d'Austerlitz
**Viaduc d'Austerlitz** (*Slavkovský viadukt*) je viadukt cez rieku Seinu v Paríži, ktorý využíva linka 5 parížskeho metra. Viadukt spája dve stanice metra – Gare d'Austerlitz priamo pod strechou haly Slavkovského nádražia na ľavom brehu a Quai de la Rapée na pravom brehu. Most bol pomenovaný podľa nádražia a odkazuje na bitku pri Slavkove. Od roku 1986 je chránený ako monument historique.

## Dejiny
Most bol postavený v rámci sprevádzkovania linky 5 smerom na sever. Stavebné práce boli začaté v novembri 1903 a most bol otvorený v decembri 1904.

Konštrukcia mosta bola v roku 1936 posilnená, aby sa umožnil prejazd ťažších vozidiel.

## Architektúra
Oceľový most má hlavný oblúk na ktorom je zavesená paluba s koľajnicami vo výške 11 metrov nad hladinou rieky. Most je 75 metrov vysoký, 8,6 metra široký a jeho oblúk má rozpätie 140 metrov, čo bol rekord medzi parížskymi mostami do sprevádzkovania mosta Charlesa de Gaulla. Architektom bol Jean Camille Formigé a na konštrukcii sa  podieľali inžinieri Fulgence Bienvenüe, Louis Biette a Maurice Koechlin. Po dokončení bol most opatrený sochami ktorých autorom je Gustave Michel.

## Iné projekty

## Externé odkazy
* Most na stránke Paríža 
* Dejiny mostu Structurae
* Most v evidencii kultúrnych pamiato

## Zdroj

Kategória:Mosty cez Seinu v Paríži
Kategória:12. obvod (Paríž)
Kategória:13. obvod (Paríž)
Kategória:Historické pamiatky v Paríži
Austerlitz
Chuck Garric

**Chuck Garric** (* 16. máj 1967, USA) je rockový basgitarista, ktorý spolupracoval s mnohými významnými hudobníkmi, medzi ktorých patrí napr. L.A. Guns, Dio či Eric Singer Project. Od roku 2002 je basgitariston pre sprievodnú skupinu Alice Coopera, a podieľal sa na jeho albumoch *[[Eyes of alice Cooper]]* a *[[Dirty Diamonds]]*. Takisto sa podieľal na jeho albume *[[Along Came a Spider]]* z roku 2008, a spolupracoval na písaní dvoch skladieb z tohto albumu.

## Referencie

## Externé odkazy
* Voicetraxwest
* Oficiálna webstránka

Kategória:Narodenia v 1967
Kategória:Žijúci ľudia
Kategória:Členovia skupiny Alice Cooper
Kategória:Členovia skupiny Dio
Kategória:Členovia skupiny L.A. Guns
Kategória:Rockoví basgitaristi USA
Pont des Arts

thumb|Pohľad cez most na Institut de France
**Pont des Arts** (*Most umení*) je most pre chodcov a cyklistov cez rieku Seinu v Paríži. Nazýva sa tiež *Passerelle des Arts* (*Lávka umenia*). Spája 1. obvod na pravom brehu, kde sa nachádza Louvre, a 6. obvod na ľavom, kde stojí Institut de France. Most bol pomenovaný podľa Louvru, ktorý sa počas Prvého cisárstva nazýval Palais des Arts (Palác umenia). Od roku 1975 je most historickou pamiatkou. V rokoch 1981 – 1984 musel byť z technických dôvodov prestavaný.

## Dejiny
Pont des Arts bol postavený v rokoch 1801 – 1804 pre chodcov ako prvý železný most v Paríži. Pôvodne mal desať oblúkov, ale v roku 1852 pri rozširovaní nábrežia na ľavom brehu sa z dvoch oblúkov stal jeden. V roku 1975 bol most zaradený medzi historické pamiatky, ale už o rok neskôr bolo konštatované, že konštrukcia mosta je veľmi poškodená, čiastočne bombardovaním v rokoch 1918 a 1944 a tiež kolíziami s loďami v rokoch 1961 a 1970. Most bol preto v roku 1977 uzavretý, ale aj tak v roku 1979 došlo k závažnému poškodeniu mosta v dĺžke 60 metrov po náraze lode.      
Most bol opravený a prebudovaný v rokoch 1981 – 1984 a slávnostne otvorený vtedajším parížskym starostom Jacquesom Chiracom 27. júna 1984.

Na moste sa niekedy konajú výstavy v plenéri, miesto priťahuje maliarov, fotografov i filmárov, najmä vďaka výhľadu na ostrov Cité, v lete je obľúbeným miesto pre pikniky.

## Architektúra

Inžinieri Louis-Alexandre de Cessart a Jacques Dillon navrhli most ako visutú záhradu s kvetinami, kvetináčmi a lavičkami. Súčasný most, ktorého obnovu urobil architekt Louis Arretche, rešpektuje pôvodnú podobu mosta. Došlo len k zníženiu počtu oblúkov o dva, aby sa zladil so susedným mostom Pont Neuf. Most má teraz sedem oblúkov. Kovová konštrukcia s drevenou palubou spočíva na kamenných pilieroch, celková dĺžka je 155 metrov a šírka 11 metrov.

## Pont des Arts vo filme
Pre svoj vzhľad i výhľad na okolité pamätihodnosti sa most objavil v mnohých filmoch. Režisér Eugène Green natočil v roku 2004 film *Le Pont des Arts*, ktorý vypráva príbeh o neuskutočnenej láske medzi dvomi mladými ľuďmi, ktorí sa nikdy nestretnú. Film sa odohráva v rokoch 1979 – 1980, teda v čase poškodenia mostu.

Vo filme Agent bez minulosti sa Matt Damon na konci filmu objaví na Pont des Arts. Most sa tiež v krátkych sekvenciach objavil vo filmoch Amélia z Montmartru alebo *Paris, je t'aime*.

## Iné projekty

## Externé odkazy
* Most na stránkach Paríža 
* Dejiny mosta 
* Záznam o moste v evidencii historických pamiatok

## Zdroj

Arts
Kategória:1. obvod (Paríž)
Kategória:6. obvod (Paríž)
Kategória:Historické pamiatky v Paríži
Kategória:Lávky
Kategória:Oceľové mosty
Kategória:Oblúkové mosty
Hviezdoslavova knižnica

**Edícia Hviezdoslavova knižnica** bola vydávaná medzi rokmi 1950 až 1991. Do roku 1957 edíciu viedol a redigoval Dr. Karol Rosenbaum, od roku 1958 Dr. Ondrej Mrlian a Jozef Gazdík.

## Zoznam vydaných kníh
### Vydané pred rokom 1989
**Pozn:** hviezdička za menom znamená, že spisovateľ zostavil výber diel v knihe

### Vydané od roku 1989

### Prémie
Bonusové knihy pre predplatiteľov.

### Nezaradene
V zozname sú knihy ktoré sa pre chýbajúce údaje sa nepodarilo zaradiť.

## Zdroj
* 
* 

Kategória:Knižné edície
Kategória:Pomenovania podľa Pavla Országha Hviezdoslava
Place de Catalogne

thumb|Place de Catalogne
**Place de Catalogne** (*Katalánske námestie*) je námestie v Paríži. Nachádza sa v 14. obvode.

## Poloha
Námestie má okrúhly tvar a tvorí križovatku ulíc Rue Vercingétorix, Rue du Texel, Rue du Château, *Rue Alain* a Rue du Commandant-René-Mouchotte.

## Dejiny
Námestie vzniklo počas výstavby v tejto oblasti na začiatku 80. rokov 20. storočia. 3. septembra 1985 bolo pomenované podľa Katalánska, odkiaľ pochádza architekt Ricardo Bofill, ktorý projektoval stavby okolo námestia.

Uprostred námestia je žulová tabuľa po ktorej tečie voda. Autorom tejto fontány je Shamaï Haber.

## Iné projekty

## Externé odkazy
* Námestie na stránkach Paríža
* Fotografie námestia

## Zdroj

Catalogne
Apoštolár

[thumb|[Cirkevná slovančina|Cirkevnoslovanský apoštolár vytlačený v Moskve v roku 1564. Začiatok Skutkov svätých apoštolov.]]
**Apoštolár** alebo **Apoštol** je bohoslužobná kniha v gréckokatolíckej a pravoslávnej cirkvi, ktorá obsahuje liturgické čítania zo Skutkov svätých apoštolov a listov svätých apoštolov. V byzantskom obrade sa Zjavenie svätého apoštola Jána na bohoslužbách nikdy nečíta (hoci je súčasťou kánona novozákonných kníh), preto sa jeho text v apoštolári nenachádza. Text apoštolára je podelený na tzv. začala (začiatky), teda perikopy, dokopy ich je 335, takže sa zhruba všetky prečítajú za jeden rok. Apoštolár je usporiadaný tak, ako biblické knihy v Novom zákone podľa východného štýlu - po Skutkoch svätých apoštolov nasleduje Jakubov list, dva Petrove listy, tri Jánove listy, Júdov list a potom Pavlove listy.

Apoštolár niekedy obsahuje aj stále časti svätej božskej liturgie určené pre kantora a pre ľud a aj menlivé časti, napr. prokimeny a aleluja s veršami.

## Pozri aj
* Nový zákon
* Evanjeliár

## Iné projekty

## Zdroje a externé odkazy
* Cirkevnoslovanský apoštolár tzv. ruténskej redakcie, Rím 1955 

Kategória:Gréckokatolícka cirkev
Kategória:Liturgia
Bad to the Bone

„**Bad to the Bone**“ je skladba amerického blues-rockového hudobníka Georga Thorogooda a jeho skupiny The Destroyers vydaná v roku 1982 z jeho albumu *[[Bad to the Bone (album)|Bad to the Bone]]*. Pôvodne skladba nebola veľkým hitom, avšak videoklip ku skladbe opakujúci sa v začínajúcej MTV zväčšil jej popularitu.

## Štruktúra a vplyvy
Korene skladby možno nájsť v skladbe „I’m a Man“ od rock and rollového hudobníka Bo Diddley, v ktorej je použitý podobný gitarový riff a vokálny rytmus. Tiež má podobnú štruktúru ako skladby „She Moves Me“ a „Mannish Boy“ od Muddyho Watersa či skladba „Gangster of Love“ od Johnnyho "Guitar" Watsona.

## Použitie v médiách
Skladba bola použitá v mnohých filmoch a seriáloch. Medzi najznámejšie patria *[[Terminátor 2: Deň zúčtovania]]*, *[[Nezvestní]]*, *[[Nočná Talk Show]]*, *[[Ten chlapec je postrach]]* či *[[Christine]]*.

## Referencie

Kategória:Single z 1982
Kategória:Piesne z 1982
Kategória:Piesne Georga Thorogooda
Kategória:Rockové piesne
Jan Karafiát

**Jan Karafiát** (* 4. január 1846 Jimramov – † 31. január 1929 Praha) bol český spisovateľ a teológ.

## Dielo
* *Mistr Jan Hus* – 1872
* *Kamarádi* – 1873
* *[[Broučci]]* – 1876
* *Křesťanské učení/Katechismus Jana Karafiáta* – 1876
* *Rozbor kralického Nového zákona co do řeči a překladu* – 1878
* *Broučkova pozůstalost* – 1900
* *Šestero pražských kázání* – 1905
* *Karafiátova čítanka* – 1924
* *Paměti spisovatele Broučků* – 1919 – 1928

## Externé odkazy
* Na stránkach obce Velká Lhota kde pôsobil v 1875-1895 - velkalhota.cz/index.php?page=jan-karafiat

Kategória:Českí teológovia
Kategória:Protestantskí teológovia
Kategória:Pedagógovia
Kategória:Českí spisovatelia
Kategória:Českí spisovatelia pre deti a mládež
Kategória:Českí náboženskí spisovatelia
Kategória:Pochovaní v Prahe
Kyslíkové izotopové štádium

**Kyslíkové izotopové štádium** alebo **kyslíkový izotopový stupeň** (iný, skôr novší, názov: **morské izotopové štádium, morský izotopový stupeň**; angl. *oxygen isotope stage, marine isotope stage*; skr. OIS resp. MIS) je jedno z období, ktorá za sebou nasledujú od súčasnosti až do ďalekej minulosti, a ktoré sú definované na základe zmeny pomeru <sup>18</sup>O/<sup>16</sup>O v organických a neorganických nálezoch z daných období. Táto zmena má kvázi-cyklický charakter – v chladnom období, keď sa zväčšujú kontinentálne ľadovce, pomer stúpa, v teplom období, keď sa kontinentálne ľadovce zmenšujú, pomer klesá. 

OIS sa používa:
*na presné vyjadrenie striedania skutočných ľadových a medziľadových dôb (na rozdiel od nepresného a často sporného tradičného delenia napr. na würm, ris-würm atď. – pozri ľadová doba (časť štvrtohôr)) a
*na približné časové zaradenie nálezov v archeológii a geológii (t. j. ak presnejší dátum nie je známy, tak sa namiesto tradičnej formulácie, že nález patrí – napríklad – do obdobia ris, dnes uvedie, že nález patrí do obdobia OIS 8).

OIS s nepárnym číslom sú teplejšie obdobia (t. j. „technické“ medziľadové doby) a OIS s párnym číslom sú chladnejšie obdobia (t. j. „technické“ ľadové doby). Niektoré OIS (najčastejšie OIS 5) sa ešte zvyknú ďalej deliť na menšie štádiá označované a, b, c atď.

Zmeny pomeru 18O/16O boli na sledovanie zmien zaľadnenia na Zemi prvýkrát použité v 60. rokoch 20. storočia (v 50. rokoch boli najprv použité na sledovanie zmien teploty morskej vody).

## Datovanie
Tabuľka ukazuje príklady alternatívnych (podobných, ale predsa len odlišných) datovaní jednotlivých OIS od OIS 1 po OIS 22. Obdobiu OIS 22 samozrejme predchádzajú mnohé ďalšie OIS s číslom väčším než 22 (nie sú uvedené v tabuľke). Znak x znamená "neuvedené".  Hodnoty označené § boli len vizuálne (s pravítkom) odčítané z grafu. Dátumy v tabuľke sú dátumy začiatku daného obdobia v tisícoch rokov pred rokom 2000 po Kr. Ktoré ľadové doby definované tradičným spôsobom zodpovedajú jednotlivým OIS je uvedené v tabuľke v článku ľadová doba (časť štvrtohôr).

(*) Tento dátum (vedome) nie je zhodný s dátumom začiatku holocénu, ktorý je 11 650 BP.

## Referencie a iné externé odkazy
*Wolpoff, M. H.: *Paleoanthropology*, 1999 (str. 24 a nasl.)
*Klein, R.: *The Human Career*, 1999 (str. 59)
*Wood, B. et al.: *Wiley-Blackwell Encyclopedia of Human Evolution*, 2011
*INQUA: *Regional chronostratigraphical correlation table* ... 2011 http://www.stratigraphy.org/upload/Quaternary_last270ka.pdf
**Bioclim – Deliverable D2: Consolidation of Needs of the European Waste Management Agencies and the Regulator of the Consortium*, 2002 http://www.andra.fr/bioclim/pdf/d2.pdf  - Table 1-1
*Gibbard et al.: ''Global chronostratigraphical correlation table for the last 2.7 million years'' (od ICS) - uvádza OIS až po OIS 106
*v Google po zadaní „oxygen isotope stage“ alebo „marine isotope stage“ v sekcii "Obrázky" vyhľadá početné grafické znázornenia období OIS.
*NASA 

Kategória:Archeológia
Kategória:Geológia
Kategória:Podnebie
OIS

**OIS** môže byť:
* Oxygen isotope stage – kyslíkové izotopové štádium
* overnight indexed swap (druh úrokového swapu)
* Object Oriented Input System
* Optical IP Switching
MIS

**MIS** môže byť:
*manažérsky informačný systém
*marine isotope stage – morské izotopové štádium
*kód letiska Misima Airport
Wisconsin

**Wisconsin** môže byť:
* štát v USA, pozri Wisconsin (štát)
* ľadová doba, pozri wisconsin (ľadová doba)
UZ-Daewoo

**Uz-Daewoo** (UZ-DaewooAvto) bol podnik, založený formou joint venture medzi Uzbekistanským štátom vlastnenou UzAvtosanoat a Južno Kórejským Daewoom. Spoločnosť vyrába autá pod názvom Uz-Daewoo a jeho dôležitosť stúpa na trhoch krajín SNŠ. Výrobný závod firmy sa nachádza v meste Asaka. Spoločnosť začala s produkciou 19. júla 1996. Iniciatíva na založenie Uzbekistanského automobilového priemyslu siaha do čias vlády Uzbekistanského prezidenta Islama Karimova. Za prvý polrok roku 2011 vyrobilo UZ-Daewoo 106 334 kusov automobilov. Spoločnosť zdieľa svoje továrne s GM Uzbekistan. V roku 2015 došlo k premenovaniu z UZ-Daewoo na Ravon 

## GM Uzbekistan

General Motors Uzbekistan, alebo GM Uzbekistan, bola založená v  Marci 2008 ako súčasť novej joint venture, a Nexia a Matiz sa začali predávať pod značkou Chevrolet spolu s rozšírenou radou Európskych modelov Chevroletu vyrábaných v továrni v Asake. Táto joint venture je vlastnená Uzavtosanoat JSC (75%) a General Motors Corporation (25%).

## Modely
* Daewoo Damas (1996 – súčasnosť)
* Daewoo Matiz (2001 – súčasnosť)
* Daewoo Nexia (1996 – 2008)
* Daewoo Nexia II/New (2008 – súčasnosť)
* Daewoo Tico (1996 – 2001)
* Daewoo Spark (2010 – súčasnosť)

File:Stamps of Uzbekistan, 2003-27.jpg|Nexia
File:Stamps of Uzbekistan, 2003-28.jpg|Matiz


## Referencie

## Externé odkazy
* Uz-DaewooAvto (Rusky)

Kategória:Daewoo
Kategória:Podniky v Uzbekistane
Firestarter (The Prodigy)

„**Firestarter**“ je skladba anglickej elektronickej skupiny The Prodigy, vydaná dňa 18. marca 1996 ako prvý singel z ich albumu *[[The Fat of the Land]]* a celkovo ako ich desiaty singel. Skladba bola ich prvou, ktorá sa umiestnila na 1. mieste v rebríčku UK Singles Chart a udržala sa tam tri týždne. Bola tiež veľkým medzinárodným hitom skupiny, pričom 1. miesto dosiahla v Nórsku a Fínsku. Počas roku 1996 sa v Spojenom kráľovstve predalo viac ako 510,000 kópií singlu.

Text skladby napísali Liam Howlett a Keith Flint, spolu s Kimom Dealom z alternatívnej rockovej skupiny The Breeders. Slučkový wah-wah gitarový riff v skladbe je použitý zo skladby „S.O.S.“ od skupiny The Breeders.

V októbri 2011 magazín *[[NME]]* umiestnil skladbu na 52. miesto v zozname "150 Best Tracks of the Past 15 Years".

## Zoznam skladieb
### XL Recordings
#### 12" vinyl
#„Firestarter“ (4:40)
#„Firestarter“ (Instrumental) (4:39)
#„Firestarter“ (Empirion Mix) (7:49)
#„Molotov Bitch“ (4:51)

#### CD Singel
#„Firestarter“ (Edit) (3:45)
#„Firestarter“ (Empirion Mix) (7:49)
#„Firestarter“ (Instrumental) (4:39)
#„Molotov Bitch“ (4:51)

### Maverick Records 12" vinyl
#„Firestarter“ (4:40)
#„Firestarter“ (Instrumental) (4:39)
#„Firestarter“ (Empirion Mix) (7:49)
#„Molotov Bitch“ (4:51)

### Mute Records CD Singel
#„Firestarter“ (Edit) (3:45)
#„Firestarter“ (Empirion Mix) (7:49)
#„Firestarter“ (Instrumental) (4:39)
#„Molotov Bitch“ (4:51)

## Referencie

## Externé odkazy
*Videoklip na YouTube

Kategória:Single z 1996
Kategória:Piesne skupiny The Prodigy
Ivan Vladimír Roháček

**Ivan Vladimír Roháček** (* 19. apríl 1909, Kysáč, Srbské kráľovstvo – † 22. november 1977, Bratislava) bol slovenský šachista.

## Životopis
Majster Slovenska (resp. slovenskej župy UJČŠ) v roku 1930, 1936 a 1939. Roháček obsadil 12. miesto na turnaji Bad Sliač 1932 (zvíťazili Salo Flohr a Milan Vidmar). V 1935 obsadil 8. miesto v Luhačoviciach (vyhral Karel Opočenský). V 1938 získal 4. miesto v Prahe (15. majstrovstvá ČSR; vyhral Opočenský).

V 1941 bol 6. v Trenčianskych Tepliciach (vyhral Foltys). V septembri 1941 delil 14.-15. miesto v Mníchove (*Europaturnier*; vyhral Gösta Stoltz). V decembri 1941 hral za Slovensko proti Chorvátsku na prvej šachovnici proti Lajosovi Asztalosovi (1:1) v Záhrebe. V 1942 delil 9.-11. v Mníchove (Europameisterschaft; turnaj vyhral Alexander Alechin).

V 1946 obsadil 6. miesto v Ostrave (19. majstrovstvá ČSR; vyhral Luděk Pachman). V tom istom roku delil 13.-14. miesto v Prahe (*Treybalov memoriál*; vyhral Miguel Najdorf). V 1948 delil 11.-13. miesto na spojenom turnaji Karlove Vary – Mariánske Lázně (vyhral Foltys). V 1949 delil 15.-16. miesto v Trenčianskych Tepliciach (vyhral Gideon Stahlberg).   

## Významné partie
*Ivan Vladimír Roháček vs Josef Rejfiř, Luhačovice 1935, Benoni, A43, 1-0
*Jan Foltys vs Ivan Vladimír Roháček, Mníchov 1941, Tarraschova, D32, 0-1
*Ivan Vladimír Roháček vs Klaus Junge, Mníchov 1942, Poloslovanská, D31, 1-0
*Ivan Vladimír Roháček vs Enrico Paoli, Trenčianske Teplice 1949, Hra štyroch jazdcov, C47, 1-0

## Externé odkazy
*Profil Ivana Vladimíra Roháčka na Chessgames.com
*Profil Ivana Vladimíra Roháčka na 365chess.com
*Profil Ivana Vladimíra Roháčka na Chessmetrics

Kategória:Narodenia v 1909
Kategória:Úmrtia v 1977
Kategória:Slovenskí šachisti
Kategória:Česko-slovenskí šachisti
Sam Rivers

**Sam Rivers**, celým menom **Samuel Robert Rivers** (* 2. september 1977, Jacksonville, Florida, USA† 18. október 2025) bol basgitarista a jeden zo zakladajúcich členov americkej nu metalovej skupiny Limp Bizkit. Bol bratrancom bubeníka skupiny, Johna Otta.

Rivers začínal ako pracovník v obchode Chick-fil-A v Jacksonville. Ešte predtým sa pokúšal hrať na tube. Neskôr hral s Fredom Durstom v jednej z jeho prvých skupín – Malachi Sage. V roku 1994 založil skupinu Limp Bizkit s gitaristom Wesom Borlandom a DJ Lethalom. Rivers bol najmladším členom skupiny Limp Bizkit. Keď skupina vydala svoj debutový album *[[Three Dollar Bill, Yall$]]*, mal Rivers len 19 rokov.

Rivers bol zvolený za *Best Bass Player* počas odovzdávania cien 2000 Gibson Awards.

## Výbava
* Warwick Streamer II (4-strunová)
* Warwick Streamer LX 4 (4-strunová)
* Warwick Streamer Jazzman (5-strunová)
* Warwick Streamer II (5-strunová)

## Spolupráca
* Marilyn Manson ft. Sam Rivers – „Redeemer“ (Queen of the Damned, soundtrack)
* David Draiman ft. Sam Rivers – „Forsaken“ (Queen of the Damned, soundtrack)
* Black Light Burns ft. Sam Rivers – „I Have a Need“ (Cruel Melody)

## Referencie

## Iné projekty

Kategória:Heavymetaloví basgitaristi USA
Kategória:Heavymetaloví gitaristi USA
Kategória:Členovia skupiny Limp Bizkit
Kategória:Rap metaloví hudobníci
Kategória:Osobnosti z Jacksonvillu (Florida)